حلال اور کوشر کا تقابلی جائزہ

اسلامی قوانین خور و نوش یا حلال اور یہودی قوانین خور و نوش یا کشروت (انگریزی میں کوشر) خاصے تفصیلی ہیں اور ان میں مماثلت اور اختلافات دونوں پائے جاتے ہیں۔ دونوں ہی ابراہیمی مذاہب کے قوانینِ خور و نوش ہیں تاہم دونوں کے ماخذ مختلف ہیں؛ اسلامی قوانین کا منبع قرآن و سنت ہے جبکہ یہودی قوانین توراۃ کی جلد سوم لیویٹیکس اور تالمود سے اخذ کیے گئے ہیں۔

 جماعت بندی 
 مماثلت 
 خنزیر دونوں قوانین میں ممنوع ہے۔
 کشروت میں جائز اکثر جانور اسلام میں بھی حلال ہیں جیسے کی گائے، بکری، بھینس وغیرہ۔Halal page at central-mosque.com
 جل تھلیل جیسے کہ مینڈک کشروت میں مکمل طور پر اور اسلام میں عمومی طور پر ممنوع ہیں۔
 تقریباً تمام حشرات کشروت میں ممنوع ہیں۔ صرف ٹڈوں کی کچھ اقسام جائز ہیں تاہم یہ بھی زیادہ تر یہودی نہیں کھاتے کیونکہ یقین سے نہیں جانتے کہ کونسی اقسام جائز ہیں اور کونسی نہیں، ماسوائے یمنی یہودیوں کے جو ٹڈے کھاتے ہیں۔ مسلم علما میں بھی اس بات پر اتفاق رائے پایا جاتا ہے کہ ٹڈوں کے علاوہ تمام حشرات ممنوع ہیں۔Haram  at eat-halal.comHunting at al-islam.org
 کشروت میں پانی کے صرف وہ جانور جائز ہیں جن کے پر اور چانے ہوں؛ یعنی عام مچھلیاں۔ کچھ مسلمان، جیسے کہ اہل تشیع، بھی صرف چانوں اور پروں والی مچھلیوں کو حلال سمجھتے ہیں۔ تاہم بہت سے دوسرے مسلمان سمندر کے تمام جانداروں کو حلال سمجھتے ہیں۔Newsletter , September 2002. یہودی زبانی قوانین کے مطابق تمام مچھلیاں جن کے چانے ہوں، ان کے پر بھی ہوتے ہیں اور یوں چانوں والی تمام مچھلیاں کشروت ہوجاتی ہیں جس کے باعث یہ قانون ذبیحہ حلال جیسا ہوجاتا ہے۔Article  at kosherspirit.comClass notes  at torah.orgArticle at britam.org
 جیلاٹن صرف اس صورت میں جائز سمجھا جاتا ہے اگر اسے جائز جانوروں سے تیار کیا گیا ہو۔ کوشر جیلاٹن عموماً کوشر مچھلیوں کی ہڈیوں یا سویابین وغیرہ سے بنایا جاتا ہے۔
 پنیر صرف اس صورت میں جائز سمجھا جاتا ہے اگر اس کی تیاری میں استعمال ہونے والا رینٹ جائز ہو۔

 اختلافات 

 کسی بھی قسم کی الکوحل اسلامی قوانین میں ممنوع ہے۔ پکے ہوئے کھانوں میں انتہائی معمولی مقدار میں موجود الکوحل سے متعلق اس قانون کی پابندی عموماً انفرادی commitment and interpretationپر منحصر ہوتی ہے۔ اس کے مقابلے میں کشروت میں تمام قسم کی الکوحل جس میں غیر کشروت اجزاء شامل نہ ہوں جائز ہے۔Contemporary world انگور کی شراب اور رس کے متعلق ایک اضافی قانون یہ ہے کہ ان کی تیاری کشروت قوانین کے تحت کسی یہودی کی نگرانی میں ضروری ہے۔ غیر یہودیوں کی تیار کردہ انگور کی شراب یا رس ناجائز ہیں۔
 اسلام میں کشروت کی نسبت زیادہ جانور حلال ہیں۔ کشروت میں جانور کے حلال ہونے کے لیے ضروری ہے کہ وہ جگالی کرتا ہو اور اس کے سم پھٹے ہوئے ہوں۔ اسلام میں گھاس اور پتے کھانے والے بیشتر جانور حلال ہیں۔ اس طرح کئی جانور جیسے کہ اونٹ، چونکہ اس کے سم پھٹے ہوئے نہیں ہوتے، اسلام میں تو جائز ہیں لیکن کشروت میں ناجائز۔
 کشروت میں خول والے سمندری جانور جیسے کہ جھینگے اور لابسٹر ممنوع ہیں۔Kashrut  at templesanjose.org اہل سنت کے ہاں تمام سمندری جانور حلال سمجھے جاتے ہیں۔ اہل تشیع، خصوصاً فقہ جعفری کے ماننے والوں، کے ہاں کشروت کی طرح یہ جانور حرام ہیں

 حوالہ جات 

 بیرونی روابط 
 اسلام اور یہودیت کے قوانینِ خور و نوش

زمرہ:حلال غذا
زمرہ:کوشر غذا
زمرہ:موضوعات اسلام اور یہودیت
زمرہ:موازنہ
زمرہ:ویکی ڈیٹا سے مختلف مختصر وضاحت
زمرہ:اسلامی عقائد اور اصول
زمرہ:یہودی عقائد و نظریات
زمرہ:یہودی شریعت
زمرہ:اسلامی اخلاقیات